ПРОЕКТ НА ДОГОВОР

за периодични доставки на лекарствени продукти 
за хемодиализа и лечение на хематологични и онкологични заболявания, 
за нуждите на МБАЛ „Света Марина“ ЕАД

Днес ……...…2016 г. в гр. Варна между:

………………………………………………………………….............…………, със седалище и адрес на управление:  ……………………………………….…..................................................., вписано в Търговски регистър към Агенция по вписванията с ЕИК................................, представлявано от …………………………...….............…...........……….., от друга страна, наричано за краткост по-долу „ПРОДАВАЧ“, от една страна 
и

МБАЛ „Света Марина“ ЕАД със седалище и адрес на управление: гр. Варна, бул. „Христо Смирненски“ № 1, тел. 052 302875/6, факс: 052 302874, вписано в Търговски регистър към Агенция по вписванията с ЕИК 103562052, представлявано от проф. д-р Валентин Игнатов, д.м. - Изпълнителен директор, чрез Марта Александрова Дракова, Директор „Икономически дейности“, упълномощено лице по чл. 7, 
ал. 1 от Закон за обществените поръчки (ЗОП), съгласно Заповед № Р-355 от 11.05.2016 г. на Изпълнителния директор на МБАЛ „Света Марина“ ЕАД - гр. Варна, наричано по-долу за краткост „КУПУВАЧ“, от друга страна, се сключи настоящият договор за следното:

I. Предмет на договора.

Чл.1. ПРОДАВАЧЪТ се задължава периодично да доставя на КУПУВАЧА лекарствени продукти, които ще се описват по количество, вид и стойност в отделна  писмена заявка, изготвена от КУПУВАЧА, съгласно спецификацията към настоящия договор.

Чл.2. КУПУВАЧЪТ запазва правото си да заявява различни видове и количества в рамките на спецификацията.
Чл.3. КУПУВАЧЪТ не е длъжен да заяви и съответно да закупи цялото количество, посочено в спецификацията.
II. Цени и обща стойност на доставките по договора.

Чл.4. (1) Единичната цена на лекарствените продукти към датата на сключването на настоящия договор е посочена в спецификацията към него. Максималната стойност на договора е ................... лева (.............................................................................) с включен ДДС и е изчислена на база прогнозните количества, посочени в спецификацията.

(2) В случай, че в срока на действие на договора, НЗОК или Националния съвет по цени и реимбурсиране на лекарствени продукти, определен в чл. 259 от ЗЛПХМ, договори нови цени, те влизат в сила от датата, посочена в ПЛС и след постигането на споразумение между страните по договора, изразено в писмена форма, и остават валидни за тях до неговото прекратяване и/или последваща промяна по реда, описан по- горе.

(3) В случай че по реда, посочен в предходната алинея единичните цени на лекарствените продукти бъдат намалени със задна дата, като междувременно е извършена доставка по договора, чиято стойност е фактурирана по старите цени, ПРОДАВАЧЪТ следва да извърши необходимите действия за намаляването на цената по издадената вече фактура.
Чл.5. Единичната цена на лекарствените продукти по договора е определена при условията на доставка до краен получател - до Болнична аптека на МБАЛ „Света Марина“ ЕАД, находяща се на адрес: гр. Варна, бул. „Христо Смирненски“ №1.
III. Условия, начин и срокове на плащане.

Чл.6. Плащането по настоящия договор се осъществява в български лева, чрез банков превод от страна на КУПУВАЧА по следната банкова сметка на ПРОДАВАЧА: IBAN: ……………………………………………., BIC code: ………………………………………., при банка: ...................................................................
Чл.7. Заплащането на лекарствените продукти се извършва съгласно спецификацията към договора след представяне на следните документи:


7.1. Приемо-предавателен протокол;


7.2. Оригинална данъчна фактура от ПРОДАВАЧА.
Чл.8. Заплащането се извършва в срок до 60 (шестдесет) календарни дни, считано от деня на получаване на оригинална данъчна фактура, придружена с приемо-предавателен протокол или на друга покана за плащане.
IV. Доставяне на лекарствените продукти. Преминаване на собствеността и риска.

Чл.9. ПРОДАВАЧЪТ е длъжен да доставя лекарствените продукти, предмет на настоящия договор в срок до 24 (двадесет и четири) часа, считано от датата на подаване на писмена заявка от КУПУВАЧА.

Чл.10. Мястото на доставяне на лекарствените продукти е Болничната аптека на КУПУВАЧА.

Чл.11. Собствеността и рискът от погиването или повреждането на лекарствените продукти преминава върху КУПУВАЧА от момента на приемането им на мястото на доставяне и подписването на приемо-предавателния протокол, посочен в чл. 7, т. 1.

Чл.12. За дата на доставяне се счита датата, на която лекарствените продукти са пристигнали при крайния получател, съгласно приемо-предавателния протокол.

V. Задължения на ПРОДАВАЧА.

Чл.13. ПРОДАВАЧЪТ се задължава да достави лекарствените продукти на мястото за доставяне в уговорения срок, в съответния вид, количество и качество.

Чл.14. ПРОДАВАЧЪТ се задължава, при доставянето на лекарствените продукти, да представи на КУПУВАЧА документите, изброени в чл. 7 на настоящия договор.

Чл.15. (1) ПРОДАВАЧЪТ е длъжен да уведоми писмено КУПУВАЧА в срок до 24 (двадесет и четири) часа, считано от получаването на заявката, ако не е в състояние да я изпълни точно.



(2) В случай че ПРОДАВАЧЪТ е извършил уведомлението по предходната алинея и между страните се постигне писмено споразумение за удължаване срока на доставката, то при точното доставяне съобразно новия срок, ПРОДАВАЧЪТ не дължи обезщетение за забавата.



(3) В случай че в хипотезата на предходната алинея не се постигне споразумение между страните за отлагане на доставката, КУПУВАЧЪТ има право да се снабди от друг доставчик, за което ПРОДАВАЧЪТ няма право на никакви претенции и последният дължи на КУПУВАЧА разликата между по-високата цена на заместващия лекарствен продукт и цената, определена по реда на Раздел II от настоящия договор, установена със съответните счетоводни документи.


(4) В случай че ПРОДАВАЧЪТ не извърши уведомлението по реда на алинея 1 и не изпълни точно доставката, той дължи на КУПУВАЧА неустойка в размер на стойността на неизпълнената заявка.
Чл.16. В случай че ПРОДАВАЧЪТ не изпълни три заявки по отношение на определена позиция, КУПУВАЧЪТ може да прекрати договора за тази позиция с писмено уведомление, отправено до ПРОДАВАЧА.

VI. Задължения на КУПУВАЧА.

Чл.17. КУПУВАЧЪТ се задължава:


17.1. Да предостави на ПРОДАВАЧА, по своя преценка, съгласно Раздел I от договора, писмена заявка за доставка, която следва да съдържа минимум следната информация:


а) наименование на лекарствения продукт;


б) единична цена на лекарствения продукт;


в) заявено количество.


17.2. Да приеме доставените в срок и на място лекарствени продукти, съответстващи по вид, количество, качество и цена на посоченото в писмената заявка, отправена до ПРОДАВАЧА.


17.3. Да заплати доставените лекарствени продукти в уговорените срокове.

VII. Приемане и предаване на лекарствените продукти.

Чл.18. Приемането на лекарствените продукти се осъществява в присъствието на упълномощен представител на КУПУВАЧА.

Чл.19. При приемането на лекарствените продукти се подписва приемо-предавателен протокол, удостоверяващ че те са получени в съответния вид, количество и качество.

VIII. Качество, гаранции и срокове на годност.

Чл.20. Лекарствените продукти, предмет на настоящия договор, следва да  отговарят на действащите нормативни изисквания за качество, безопасност и ефикасност.
Чл.21. Към момента на доставяне на лекарствените продукти следва да е изтекъл не повече от 25 (двадесет и пет) % от срокът им на годност, даден от техния производител, освен в случаите, в които е постигнато изрично писмено споразумение между страните за това.

IX. Отговорност за неточно изпълнение. Рекламации.

Чл.22. КУПУВАЧЪТ може да предявява рекламации пред ПРОДАВАЧА за:


22.1. Количество и некомплектност на лекарствените продукти или документация (явни недостатъци).


22.2. Качество (скрити недостатъци) при констатиране на дефекти при употреба на лекарствените продукти.

Чл.23. КУПУВАЧЪТ е длъжен да уведоми ПРОДАВАЧА за установените скрити недостатъци в 7 (седем) дневен срок от констатирането им.

Чл.24. Явните недостатъци се установяват при приемането на доставката, като констатираните такива се отбелязват в приемо-предавателния протокoл.

Чл.25. В рекламациите се посочва номерът на заявката, точното количество на получените лекарствени  продукти с техния фабричен номер, основанието за рекламация и конкретното искане на КУПУВАЧА.

Чл.26. В 5 (пет) дневен срок от получаване на рекламацията, ПРОДАВАЧЪТ следва да отговори на КУПУВАЧА писмено и конкретно, дали я приема или отхвърля.

Чл.27. При констатирани недостатъци ПРОДАВАЧЪТ е длъжен в 7 (седем) дневен срок от получаване на рекламацията да замени некачествените лекарствени продукти с качествени такива за своя сметка и риск.

X. Отговорност при забава. Неустойки.

Чл.28. В случай на забавена доставка ПРОДАВАЧЪТ дължи неустойка в размер на законната лихва за всеки ден на забава, но не повече от 20 % от стойността на съответната заявка без ДДС.

Чл.29. В случай че ПРОДАВАЧЪТ не отстрани в срок констатираните недостатъци по чл. 27, той дължи на КУПУВАЧА  неустойка в размер на стойността на рекламираните лекарствени продукти.
XI. Изменение на договора.
Чл.30. Настоящият договор може да бъде изменен при условията на чл. 116 от ЗОП, в случай че се породи необходимост от закупуването на лекарствен продукт, посочен в спецификацията към настоящия договор, което ще доведе до надхвърляне на първоначално определеното прогнозно количество за съответния лекарствен продукт. След постигане на писмено споразумение, което няма да доведе до промяна в предмета на договора, както и няма да надхвърли стойността, посочена в 
чл. 4, страните могат да направят замяна за сметка на прогнозните количества и стойността от друг лекарствен продукт от спецификацията.
XII. Форсмажорни обстоятелства.

Чл.31. Страните по настоящия договор не дължат обезщетение за понесени вреди и загуби ако последните са причинени в резултат на непреодолима сила.

Чл.32. Страната, изпаднала в забава поради непреодолима сила, е длъжна да уведоми писмено насрещната страна в 3 (три)- дневен срок от настъпването на събитието, причинило невъзможността за точно изпълнение.

Чл.33. Ако страната, която е следвало да изпълни свое задължение по договора, е била в забава в момента на настъпването на споменатото в предходната точка събитие, тя не може да се позовава на непреодолима сила.

Чл.34. Страната, засегната от непреодолима сила, е длъжна да предприеме всички действия с грижата на добър търговец, за да намали до минимум понесените от насрещната страна вреди. 

XIII. Прекратяване на договора

Чл.35. Настоящият договор се прекратява:

35.1. По взаимно съгласие между страните, изразено в писмена форма;


35.2. С окончателното му изпълнение;


35.3. При наличие на  основание по чл. 118, ал. 1 от ЗОП - без писмено предизвестие;


35.4. Когато са настъпили съществени промени във финансирането на обществената поръчка - предмет на договора, извън правомощията на КУПУВАЧА, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.
Чл.36. (1) Настоящият договор може да бъде едностранно прекратен от КУПУВАЧА с писмено уведомление, отправено до ПРОДАВАЧА в случаите, когато ПРОДАВАЧЪТ:

36.1.1. Забави изпълнението на някое от задълженията си по договора с повече от 2 работни дни;


36.1.2. Не изпълни три заявки по отношение на определена позиция;


36.1.3. Не отстрани в срока по чл. 27, определен от КУПУВАЧА, констатирани недостатъци;


36.1.4. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;


36.1.5. Бъде обявен в несъстоятелност или когато е в производство по несъстоятелност или ликвидация.
(2) КУПУВАЧЪТ има право едностранно да прекрати настоящия договор с писмено уведомление, отправено до ПРОДАВАЧА, в случай на възникване на каквито и да е непредвидени обстоятелства, които КУПУВАЧЪТ при и въпреки полагането на дължимата грижа не е могъл да предвиди. 
XIV. Спорове.

Чл.37. Всички спорове по повод настоящия договор ще се уреждат от страните чрез преки преговори. При непостигане на съгласие, спорът ще се отнася за решаване пред компетентния български съд.

Чл.38. Условията на договора могат да се променят и/или допълват само в случаите, регламентирани в ЗОП и ППЗОП, и при изрично взаимно писмено съгласие на страните.
XV. Съобщения.

Чл.39. Всички съобщения между страните, свързани с изпълнението на този договор са валидни ако са направени в писмена форма, подписани от упълномощените представители на ПРОДАВАЧА и КУПУВАЧА. Писмената форма ще се счита за спазена и при получаване на съобщение по факс.
Чл.40. За дата на съобщението се смята:


40.1. датата на предаването - при ръчно предаване на съобщението;


40.2. датата на пощенското клеймо на обратната разписка - при изпращане по пощата; 


40.3. датата на приемането - при изпращане по факс.

Чл.41. За целите на настоящия договор, контактите за кореспонденция на страните са както следва:

	
	За ПРОДАВАЧА
	За КУПУВАЧА

	Населено място
	
	гр. Варна

	ж.к., улица, №
	
	бул. „Христо Смирненски“ №1

	Телефон
	
	052 

	Факс
	
	052

	Лице за контакт
	
	

	Електронна поща
	
	


Чл.42. При промяна на адреса, съответната страна е длъжна да уведоми другата писмено в тридневен срок от промяната.

XVI. Гаранция за изпълнение

Чл.43. Гаранцията, която обезпечава изпълнението на настоящия договор, е в размер на 3 (три) % от стойността, посочена в чл. 4, ал. 1, без ДДС и е за срока на договора, посочен в чл. 51.  Гаранцията се предоставя от ПРОДАВАЧА в една от формите, посочени в чл. 111, ал. 5 от ЗОП.
Чл.44. (1) КУПУВАЧЪТ държи гаранцията за изпълнение на договора до изпълнението на всички задължения на ПРОДАВАЧА, които произтичат от договора. 
(2) КУПУВАЧЪТ освобождава гаранцията за изпълнение на договора, в пълен размер или частично, в срок до 5 (пет) работни дни от датата на изтичане на договора, в случай че не са настъпили обстоятелства, обуславящи нейното пълно или частично усвояване от КУПУВАЧА.
Чл.45. КУПУВАЧЪТ не дължи лихва на ПРОДАВАЧА за времето, през което гаранцията е престояла у него.
Чл.46. КУПУВАЧЪТ може извънсъдебно да усвоява съответната част от гаранцията, дадена за изпълнение на настоящия договор, независимо от нейната форма, в следните случаи:

46.1. За обезщетения за виновно неизпълнение на задълженията по настоящия договор от страна на ПРОДАВАЧА;


46.2. За дължими неустойки по настоящия договор от страна на ПРОДАВАЧА към КУПУВАЧА.
Чл.47. КУПУВАЧЪТ има право да усвои сумата от гаранцията, без това да го лишава от правото да търси обезщетение за претърпени вреди.

Чл.48. Гаранцията за изпълнение не се освобождава от КУПУВАЧА, ако в процеса на изпълнение на договора е възникнал спор между страните относно неизпълнение на задълженията на ПРОДАВАЧА и въпросът е отнесен за решаване пред съд. При решаване на спора в полза на КУПУВАЧА той може да пристъпи към усвояване на гаранцията за изпълнение.

XVII. Други условия.

Чл.49. ПРОДАВАЧЪТ няма право да прехвърля и/или да залага правата и задълженията си, произтичащи от този договор, на трети страни. В случай, че ИЗПЪЛНИТЕЛЯТ прехвърли и/или заложи свое право или задължение, произтичащо от настоящия договор, ВЪЗЛОЖИТЕЛЯТ има право да задържи за себе си дадената за изпълнение на договора гаранция. 
Чл.50. За неуредените въпроси в настоящия договор се прилага действащото българско законодателство.
XVIII. Заключителни разпоредби.

Чл.51. Договорът се сключва за срок от тринадесет месеца и влиза в сила от датата на подписването му от двете страни. 
Чл.52. При съставянето на настоящия договор се представиха следните документи, които са неразделна негова част:


52.1. Документ, удостоверяващ че ПРОДАВАЧЪТ е внесъл гаранцията за изпълнение на договора - ....................  в размер на ..................... (..................................................) лева;

52.2. Актуално/и свидетелство/а за съдимост на законните представители на ПРОДАВАЧА;

52.3. Удостоверение от органите по приходите и удостоверение от общината по седалището на ПРОДАВАЧА и на КУПУВАЧА (Документ за липса на задължения към НАП и Документ за липса на задължения към общината по регистрация на ПРОДАВАЧА и на КУПУВАЧА);

52.4. Удостоверение от органите на Изпълнителна агенция „Главна инспекция на труда”;


52.5. Спецификация;

52.6. ........................

Настоящият договор се състави в два еднообразни екземпляра на български език - един за ПРОДАВАЧА и един за КУПУВАЧА.

КУПУВАЧ: ……………………





ПРОДАВАЧ: …………………

Директор „ИД“, упълномощено лице
Марта Дракова
Гл.счетоводител: ......................
Албена Докторова

Съгласувано с: 
Юрисконсулт: ……………………
Началник Отдел „МДММК“: ……………………
П. Сотирова 
Стр. 1 от 5
стр. 5 от 5

